གངས་རྒྱན་ན་ཆུང་ཚགས་པརསྤེལ་ནས་ལོ་འཁོར་སུམ་ཅུ་ལོན་པར་དགའ་སྟོན་རྟེན་འབྲེལ་ཞུ་བ་དང་།རྒྱ་ཆེའི་བོད་རིགས་སློབ་མ་རྣམས་ཀྱི་སློབ་ཕྱིའི་འཚོ་བ་ཕུན་སུམ་ཇེ་ཚོགས་སུ་གཏོང་བ་དང་རྩོམ་ཡིག་འབྲི་བའི་ནུས་པ་སྐྱེད་སྲིང་བྱ་སླད།གངས་རྩེ་ཁང་ས་ཚད་ཡོད་འགན་ལེན་ཀུང་ཟིའི་སྦྱིན་བདག་ཚེ་རིང་དོན་གྲུབ་ལགས་ཀྱིས་མུ་མཐུད་དུ་མ་དངུལ་བཏང་སྟེ།ལོ་རེར་ཐེངས་རེ་སྤེལ་བཞིན་པའི་བོད་ཁུལ་ཡོངས་ཀྱི་སློབ་གྲྭ་ཆུང་འབྲིང་གི་གངས་རྩེ་རྟགས་མའི་རྩོམ་ཡིག་འགྲན་སྡུར་སྐབས་བདུན་པ་དེ།ལོའི་ཟླཔའི་ཚེསཉིན་ནསལོའི་ཟླཔའི་ཚེསབརགངས་རྒྱན་ན་ཆུང་ཚགས་པརསྟེང་དུའཚོ་བའི་ཁྲོད་ཀྱིགངས་རྒྱན་ན་ཆུང་ཚགས་པརཞེས་པའི་ཁ་བྱང་ངེས་གཏན་གྱི་རྩོམ་ཡིག་འགྲན་སྡུར་ཞིག་སྤེལ་རྒྱུ་ཡིན།ཚགས་པར་འདི་སྤེལ་ནས་ལོ་ངོ་སུམ་ཅུའི་རིང་ལ་ཀློག་མཁན་ཡང་རབ་དང་རིམ་པ་ཞིག་བྱུང་མྱོང་ཕྱིར།གསར་སྤེལ་སྐབས་ཀྱི་ཀློག་མཁན་དག་ནི་དེང་གི་ཀློག་མཁན་གསར་བ་དག་གི་ཕ་དང་མའམ།ཡང་ན་ཨ་ཁུ་དང་ཨ་ནེ་རུ་གྱུར་འདུག་པའང་ཡོད་སྲིད་པས།དུས་རིམ་སོ་སོའི་ཀློག་མཁན་གང་ཡིན་ཡང་རེ་རེར་རང་གི་འཚོ་བ་དང་འབྲེལ་ཏེ་སེམས་སུ་ཚགས་པར་འདིར་ལྟ་སྟངས་སམ་དྲན་ཚུལ་ཅི་རིགས་ལྡན་ངེས་ལ།ངེད་རྩོམ་སྒྲིག་ཁང་གིས་ཀྱང་ཚུལ་དེར་དམིགས་ཏེ།ཆེད་དུ་པར་ངོས་དང་པོའི་སྟེང་སློབ་གྲྭ་ཆེན་མོ་པ་འདུས་པའི་སྤྱི་ཚོགས་ཀྱི་ལས་རིགས་སོ་སོ་ན་རང་འགན་ཕྲག་ཏུ་ལེན་བཞིན་པའི་ཚགས་པར་འདིའི་ཀློག་མཁན་གསར་རྙིང་ཡོངས་ལ།གངས་རྒྱན་ན་ཆུང་ཚགས་པརདང་འབྲེལ་བའི་རང་གི་མྱོང་ཚོར་རྣལ་མ་འགོད་སའམ།རང་གི་བུ་བུ་མོའམ་ཚ་བོ་ཚ་མོ་རྣམས་དང་མཉམ་དུ་འགྲན་སྡུར་དུ་ཞུགས་ཆོག་པའི་གར་སྟེགས་ཤིག་ཀྱང་བསྟབས་ཡོད་པས་ན།སྨྱུག་ཐོགས་ཡོངས་སྤྲོ་སེམས་ཆེན་པོས་ཐེངས་འདིའི་འགྲན་སྡུར་སྟེང་ཞུགས་པར་དགའ་བསུ་བྱེད་པ་དང་ཆབས་ཅིགཐེངས་འདིའི་འགྲན་སྡུར་རྩོམ་ཡིག་འབྲི་བར་མཉམ་འཇོག་དང་དོ་སྣང་བྱ་རྒྱུ་འགའ་ཡོད་པ་གཤམ་གསལ།